2019. gada 14. augustā Rīkojums Nr. 388

Rīgā (prot. Nr. 34 2. §)

**Par Ārlietu ministrijai piešķirto finansējumu Latvijas Republikas pastāvīgās pārstāvniecības Eiropas Savienībā ēkas *Avenue des Arts* 23, Briselē, Beļģijas Karalistē, nomas maksas un uzturēšanas izdevumu segšanai**

1.  Lai atbilstoši faktiskajai situācijai segtu izdevumus, kas saistīti ar nekustamā īpašuma *Avenue des Arts* 23, Briselē, Beļģijas Karalistē, apsaimniekošanu, un no nekustamā īpašuma nomas maksas valsts akciju sabiedrībai "Valsts nekustamie īpašumi" izslēgtu komunālo pakalpojumu piegādi un pakalpojumus, par kuriem Latvijas Republikas pastāvīgajai pārstāvniecībai Eiropas Savienībā ir noslēgti līgumi ar pakalpojumu sniedzējiem, paredzēt finansējumu Ārlietu ministrijai atbilstoši valsts budžeta iespējām:

1.1. ilgtermiņa saistībām nomas maksas izdevumu segšanai valsts akciju sabiedrībai "Valsts nekustamie īpašumi" no 2020. gada līdz 2028. gadam katru gadu 386 358 *euro* apmērā;

1.2. telpu un iekārtu nodrošināšanas un uzturēšanas izdevumu segšanai no 2020. gada un turpmāk katru gadu 275 800 *euro* apmērā.

2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus Ārlietu ministrijas valsts budžeta bāzes izdevumu 2020.–2022. gadam  precizēšanai atbilstoši šā rīkojuma 1. punktam.

3. Atzīt par spēku zaudējušu Ministru kabineta 2008. gada 24. septembra rīkojumu Nr. 572 "Par finansējuma piešķiršanu Ārlietu ministrijai Latvijas Republikas pastāvīgās pārstāvniecības Eiropas Savienībā ēkas Beļģijas Karalistē, Briselē, *Avenue des Arts* 23, telpu nomas maksas izdevumu segšanai" ar 2019. gada 31. decembri.

Ministru prezidents A. K. Kariņš

Ārlietu ministra vietā –

finanšu ministrs J. Reirs